gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl pt pt gl gl gl gl gl gl gl gl gl gl gl de en sv fr de de it gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Contra a importación francesa, leite de balde
Xoves, quinta feira, 29 de setembro de 2022
Gandeiros Unidos repartiron cinco mil litros de leite aos consumidores, nunha campaña de concienciacións sobre a situación do sector. Vídeo no interior.
Ao grito de "leite gratis", un cento de gandeiros tomaron a compostelá rúa de San Francisco repartindo litros e litros deste produto. Até cinco mil tiñan pensado distribuír entre os viandantes, cun obxectivo claro: comunicarlles a delicada situación na que se atopa o sector e conciencialos sobre a diferencia de calidade entre o leite galego e o que chega de fóra. Así nolo explica Xosé Agra, un dos principais impulsores de Gandeiros Unidos en Galiza: "é unha cuestión fundamentalmente de calidade, de que non se consuma un produto contando con que ten as mesmas características e propiedades que o noso; o leite que ven de Francia, por exemplo, perde polo camiño, nos diferentes procesos polos que ten que pasar, como o transporte ou o almacenamento".
Pero máis alá de que o consumidor faga unha escolla de produto atendendo á súa calidade, o que preocupa aos gandeiros é que merque leite foráneo pensando que é galego: "por iso lle queremos explicar ao consumidor cales son as diferencias na etiquetaxe (ver vídeo), que queden claro cales son as condicións de trazabilidade dun e doutro produto". Neste sentido, os produtores exixen a trazabilidade dos cartóns, é dicir, que se especifique a súa procedencia: "a nós pídennos trazabilidade pero logo o produto chega á industria e deixan de indicar cal é o lugar de orixe".
Doutra banda, este colectivo, como xa o facían os sindicatos agrarios nos días pasados, critican o posicionamento das distribuidoras: "estase introducindo no mercado español leite a baixo prezo, invadindo o mercado, incorrendo na práctica ilegal do dumping, e iso estanos a afectar moi directamente xa que as industrias xa non queren aceptar os nosos prezos porque poden mercar máis barato produto que ven de fora".
Esta asociación de produtores, que integra tanto aos galegos como aos asturianos, cántabros, vascos ou leoneses, é especialmente crítica cos sindicatos agrarios que funcionan no país. "Nós non temos intereses partidistas", insiste Agra, "os nosos obxectivos son outros". Así responde á pregunta de se teñen previstas accións conxuntas co Sindicato Labrego, Unións Agrarias ou Xóvenes Agricultores. Asegura que "o noso propósito é defender o sector e buscar prezos mellores para o leite polos nosos propios medios, e con iso xa temos bastante".
Pola súa banda, as centrais sindicais xa amosaran a Vieiros as súas dúbidas sobre esta organización que nacía o pasado ano, dunha banda pola falla dunha estrutura organizativa e doutra pola súa falta de representatividade (noticia anterior: "Os sindicatos agrarios ven "escuras intencións" no nacemento de Gandeiros Unidos").
Mentres, esta organización xa adiantou que dará continuidade a esta campaña de reparto de leite de balde, dando así a coñecer de xeito organizado as súas reivindicacións. Ademais de dos baixos prezos do leite e da competencia desleal das industrias doutros países europeos, tamén se queixan da falta de solucións da administración. "Esperamos que este novo goberno se sensibilice cos problemas que temos agora mesmo e que tome decisións rápidas para evitar o peche das nosas explotacións", di Agra. Con esa exixencia, malia que sen moito convencemento, os gandeiros anuncian que esta iniciativa de protesta continuará a vindeira semana na Coruña con outra entrega masiva de leite.
E en Lugo, dous milleiros de persoas na rúa
Canda esta manifestación de Compostela, outros dous mil gandeiros se concentraron perante a fábrica de Pascual en Outeiro de Rei (Lugo) para demandar das autoridades "que se manteñan os 155 empregos directos que a empresa prevé despedir". Os traballadores percorreron parte da Nacional VI até a entrada da pranta para manifestarse contra estes despidos, que consideran "inxustos e sen fundamento".
"Estamos abertos a negociar calquera saída que pase por manter os empregos", dixo Pedro Neira, presidente do Comité de Empresa de Pascual, "mais a dirección da empreas aínda non entrou en contacto cos traballadores". Segundo o que aconteza nos vindeiros días, non descartan novas mobilizacións.
Milleiros de gandeiros demandan solucións inmediatas para o sector do leite
Os gandeiros esixen "un plan estratéxico" fronte ao peche de explotacións
Os sindicatos agrarios ven "escuras intencións" no nacemento de "Gandeiros Unidos"
Denuncian que Pascual comunicou o “vindeiro abandono” da recollida de leite
O conselleiro de Medio Rural daralle prioridade ao conflito do leite e a prevención dos lumes
Os produtores de leite toman as rúas para protestar pola crise de prezos
Pascual deixará de mercar dous millóns de litros de leite galego
"O sector gandeiro está no peor momento da súa historia"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Vídeo: Falamos con Xosé Agra, de Gandeiros Unidos, sobre a situación do sector
Os produtores exixen a trazabilidade dos cartóns, é dicir, que se especifique a súa procedencia
Os manifestantes repartiron cinco mil litros de leite de balde
Os gandeiros tamén piden solucións á Administración
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto